 Proza - : - Biletul de trimitere de Emma Greceanu : - Biletul de trimitere de Emma Greceanu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fata... (Proza) > despre... (Personale) > puzzle ... (Proza) > Confesiune ... (Proza) > Ganduri ... (Personale) > intoarcerea... (Personale) > Visul iii ... (Proza) > Visul ii ... (Proza) > Visul ... (Proza) > Un tren din... (Personale) > O... (Proza) > in timpul... (Proza) > in timpul... (Proza) > in timpul... (Proza) > Cronica din... (Proza) > Cronica din... (Proza) > Dimineti ... (Personale) > prea multa... (Proza) > imperativ ... (Personale) > astenii ... (Personale) > Ultima... (Proza) > nici o urma... (Personale) > naivitate ... (Personale) > stari ... (Proza) > ziua mea de... (Personale) > insemnari... (Proza) > donne che... (Proza) > oboseala ... (Proza) > ceata ... (Proza) > Giani ... (Proza) > exercitii... (Personale) > Povestile... (Proza) > Povestile... (Proza) > Povestile... (Proza) > Povestile... (Proza) > Povestile... (Proza) > via Nino... (Personale) > Despre... (Proza) > glavna tema ... (Personale) > obsesii de... (Personale) > iarna mea ... (Personale) > olga ... (Proza) > Eva ... (Proza) > poveste de... (Personale) > Scrisori Vii... (Proza) > Fictiuni ii... (Proza) > Fictiuni ... (Proza) > Scrisori Vi ... (Proza) > Scrisori V ... (Personale) > Biletul de... (Proza) > legea... (Proza) > Scrisori iV ... (Personale) > Scrisori ii ... (Personale) > Scrisori i ... (Personale) > Biletul de... (Proza) > Biletul de... (Proza) > Biletul de... (Proza) > Ganduri... (Personale) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13935929 index.html' > Vizionari: 709 > Biletul de trimitere proza [ ] XiV - - - - - - - - - - - - - - - - - - - - - - - - - de Emma Greceanu [emmagreceanu ] 2010-04-06 | | - Te temi de intuneric? Gabriel gafaia, urcand, alaturi de ea, o straduta mica, pietruita. Undeva, sus, lumina zilei, ridica umbrele ca pe niste cearsafuri, de pe casele aliniate perfect, de-a lungul stazii. - Daca nu ne oprim, nu o sa iti mai raspund la nici o intrebare, am senzatia ca drumul asta nu va sfarsi decat intr-un varf de munte si nu e totusi nici un munte, e doar un deal, un deal pe care nu ma mai simt in stare, sa-l urc. Alice il astepta, aplecata periculos de mult, gasi el, peste marginile unui pod de piatra. De acolo drumul se unduia printre case, intr-un traseu constant, dar in intregime nepopulat. Nici o masina parcata la vreo poarta, nici o ferestra deschisa, o liniste atemporala, asa i se paru lui, incantat, de peisajul pe care il vizualiza. A reusit sa ajunga langa ea si aprinzandu-si tigara, isi afunda ochii in apa limpede, pe fundul careia se vedeau pietre mici si albe. Gasi deosebit de curat totul in jur, aerul proaspat si salciile, de pe marginea drumului, atent curatate, erau inca verzi, fluturandu-si crengile subtiri, in bataia unu vant abia simtit. -E uimitor cat de linistit e locul asta. imi aminteste de copilarie, desi noi am locuit aproape de oras. Era o straduta izolata. La fel, la inceput pietruita, apoi cand au racordat casele la instalatia de gaz, s-a depreciat totul, s-a transformat intr-un drum de tara de unde ieseai plin de noroi, atunci cand ploua. Da, mi-era frica de intuneric, acum nu cred ca mai traiesc cu teama asta, sunt destule care te pot ingrozi, mai mult decat lipsa luminii. stii, ar fi frumos de mers cu bicicletele, pe aici. - O sa mergem daca vrei. Mai toata lumea foloseste bicicleta, iar cei care au masini le tin in curti, pentru ca au convenit sa nu se impiedice de ele pe strazi, sa fie loc pe unde sa se circule. E extrem de bine organizat totul. Hai, mai avem pana acasa. Au pornit printre case, ea inaintea lui topaind binedispusa, tachinandu-l cu expresia" mosneagule", lucru care, departe de a-l irita, il facea sa rada continuu. Era ca si cum se declansase in interiorul lui un mecanism al rasului, pe care nu reusea sa-l mai regleze sau sa-l opreasca. si cu cat ea insista, cu atat i se parea lui ca il pufneste rasul de la orice nimic. S-a gandit atunci, in cateva fractiuni de secunda, la inutilitatea situatiei precedente in care se complacuse, la dorinta, devenita pe parcurs necesitate, de a-si stimula voit mintea catre autodistrugere, descoperind cat de repede poate sa ia o decizie care nu facuse nicidecum parte din planurile lui de organizare, care survenise ca urmare a unui fapt firesc... si cat s-a putut pierde, zbatandu-se ridicol intr-o cadere gestionata de insasi mintea lui... si daca acea cadere a fost atat de profunda, de unde mai gasea resurse pentru acea revenire? Oare nu fusese totul o masca? Oare nu era ca si cum isi asumase ca pe o tinuta, tristetea si indiferenta, aparenta indiferenta, pentru ca de unde isi hranea imaginatia, daca nu din aceeasi sursa de care se simtea satul? incepuse sa calce apasat, o lua chiar de mana pe Alice care topaia vesela, cu ochii sclipind de viata, cu trupul ei mic si subtire, se gandi, privind pe deasupra fruntii ei, simuland o figura grava, la gustul pe care l-ar putea avea, buzele ei. Toate reflectiile care-i strabateau haotic creierul, capatasera cumva voiosie, erau superficiale, ii alergau prin minte asa cum picioarele prinsesera ritmul schimbarii si se indemnau stangaci, servind unui om, care, de la distanta, ar fi parut cel putin ridicol, cu fata lui grava, cu hainele inchise la culoare si cu fata palida, luminata de un zambet fugar. in sinele lui se inradacina tot mai adanc impresia, ca in tot acel timp se obligase sa se ingroape singur, ca intr-un sanatoriu sau ca intr-un cavou din care aparitia acestei femei l-a scos, pentru a-i aduce aminte ca dincolo exista zbatere, dincolo e adevarata viata, a reflecta in singuratate e ca si cum ai refuza sa crezi ca exista intuneric si lumina, cald si frig, viata si moarte. E la fel de subiectiv ca si cum te-ai apara, fara ca cineva sa te ameninte. Bineinteles ca nu putem ignora ideea de entuziasm care putea interveni definitoriu in mecanismul acestei schimbari, mai ales pentru ca se stie ca oamenii suferinzi de depresie, au un anume impuls catre oscilatii, de la o stare la alta. O labilitate, despre care putem aprecia ca defineste, mai ales, caracterul unui individ. Nu stim insa, daca Gabriel era capricios din fire si predispus la schimbari bruste de comportament datorita depresiei, nu stim cu siguranta nici daca el era depresiv intr-adevar sau avand o fire sensibila si-a creat singur acea impresie, nu era ignorant, doar pentru ca in urma unei pierderi, pe care o considera importanta, dar de care se disocia acum atat de usor, a simtit o sila amestecata cu indiferenta fata de viata, fata de schimbare si mai ales fata de posibilitatea ca totul e, asa cum spunea cealalta Alice, numai o obsesie cizelata de-a lungul timpului, cu care se separa de restul maselor, atribuindu-si singur o importanta aparte. Sau poate era intr-adevar mai mult decat depresiv, acea doamna doctor nu reusise sa stabileasca un diagnostic in totalitatea lui corect, pentru ca el gasise irelevant sa vorbeasca despre voci. Se stie ca suferinzii de schizofrenie acuza prezente straine si voci, ca sufera de insomnii, ca se retrag din societate, creandusi propria scara de valori, o lume paralela, incerta si ostila, chiar pentru ei insisi. inca nu stim decat ca el, alaturi de Alice, strabatuse stradutele cu case tacute, cu garduri mici sau lipite direct una de cealalta, apoi au inceput sa urce din nou, catre o casa asezata pe un fel de colina. - Uite si casa mea, Gabriel. O alee pietruita, marginita pe ambele parti, de flori, un sezlong, in care ramasese un pulover si o carte, un caine mare repezindu-se la stapana lui, aerul rece si proaspat, cu un miros ciudat pe care nu-l putea defini si imediat peste acele impresii scurte, glasul strident al unei femei, astfel Gabriel inregistra tot ceea ce se lovea de raza lui de perceptie, incapabil sa se opreasca, sa-si asume o tinuta, fapt firesc de altfel la noi toti, cand suntem dusi intr-un mediu nou. Femeile s-au imbratisat scurt, apoi a fost randul lui sa o imbratiseze pe acea femeie cu ochii stransi de riduri, sa se lase in voia mainilor ei de mama, care i-au netezit paltonul grijuliu si l-a invitat in casa. - Alice ne-a spus tarziu ca o sa aiba musafiri. Dumneaei nu prea e comunicativa sa zicem, si am fost destul de uimiti, sa auzim, ca o sa vina insotita. Ba chiar nu am crezut-o, stii, ea face adesea glume. in casa mirosea a scortisoara, mirosea asa cum se intampla in casele unde se asteapta musafiri si se pregateste o masa mai deosebita, se aeriseste bine si se aduc flori pentru improspatarea aerului. Camerele erau inalte, geamurile largi, un confort al acelor oameni care au trecut deja, prin toate etapele vietii si stiu ce anume i-ar linisti. - Puteti sta aici, ii recomanda femeia un fotoliu masiv, asezat in cadrul unei usi de sticla, ce dadea probabil in spatele casei. Sotul meu e dus la un vecin, e medic veterinar, ma rog, a fost, dar inca mai este chemat la cazurile mai grave, aici multi localnici tin cai, e o traditie. Va veni, pana atunci... Se opri si se uita in jur. - A fugit iar fata asta, ma duc s-o aduc, imi cer scuze, daca doresti ceva... O cafea sau o tarie? - Nu, de fapt o cafea mi-ar prinde bine, o cafea dulce. stiti cum se doarme in tren. - Sigur, imediat, totusi daca imi permiti, de cand va cunoasteti, tu cu Alice? - Mama! Alice aparuse in cadrul usii, incruntata atat doar cat sa para serioasa, desi gasi el ca in ochii ei, se zarea un inceput de teama. - Hai Gabriel sa-ti arat ceva, las-o pe mama. Au iesit prin usa din spate si au inceput sa urce din nou. A simtit din nou acel aer incarcat, care ii zgandara narile, tocmai pentru ca nu putea sa-i asocieze nici o imagine. - A ce miroase? - A apa de mare, a ce sa miroase? - Mare? intr-adevar in fata lor sau aproape sub ei, pentru ca se aflau la o inaltime apreciabila fata de sol, se intindea, calma, marea. Abia atunci Gabriel si-a dat seama ca nici nu intrebase in ce directie vor merge, nici nu privise prin ce statii trecuse, pur si simplu o insotise asemeni unei umbre, pe tot parcursul traseului. Se uita buimac la intinderea de apa, osciland undeva intre surpriza si panica fata de felul in care s-a aruncat, fara nici o orientare, in ceea ce constituia o intamplare. -Vrei sa coboram? l-a intrebat ea, vazandu-l cum statea inert, privind in gol. - Da, e foarte mult timp de cand nu am mai fost la mare, nu stiu, nu ma asteptam sa ajung asa, fara sa fiu pregatit. Am avut o perioada cand am vrut sa ma mut intr-un loc la marginea marii, e atata liniste, eu nu inteleg ce cauti tu in orasul ala, cand ai tot ce-ti trebuie sa fii fericita, aici. Plaja era larga si la fel de pustie ca tot acel tinut in care Gabriel inca nu vazuse alti oameni, inafara de femeia de langa el si mama acesteia. Mergeau agale, ii era frig din nou si observa ca si mana Alicei era rece. O stranse in pumnul lui si se pregatea sa o intrebe despre nedumerirea lui, gandindu-se in acelasi timp la faptul ca, desi nu au avut nici un alt moment de apropiere fizica, mai evident decat episodul petrecut in tren, desi nu simtea fata de ea acea atractie fizica, conform careia sa-si doresca mai mult, simtea totusi o nevoie ciudata sa o tina de mana, sa o simta alaturi de el, ca pe un ghid intr-o lume straina, el un copil derutat sau un bolnav, dus intr-un loc unde sa traiasca in convalescenta, pana la o revenire totala. Nu voia sa schimbe nimic, ar fi vrut sa mearga la infinit pasi marunti, pe acea plaja, alaturi de ea. Dar ca si cum ii ghicise gandurile si voia din nou sa i le incurce, atunci cand el se simtea, in sfarsit, eliberat, resemnat sau superficial, ea se desprinse brusc si fugi spre mare, dezbracandu-se si aruncandu-si hainele in urma. - Daca nu ma prinzi, ma arunc in mare, trebuie sa ma prinzi, daca ma vede mama uda, o sa te certe, e rece apa ca gheata, dar te avertizez ca nu mi-e frica... - Alice, lasa glumele, vino inapoi si te imbraca, o sa racesti si fara sa apuci sa intri. Vorbea, stiind totusi ca face un gest inutil, reusise sa o cunoasca in acel scurt timp, stia ca nu o sa se opreasca singura. Dar cum sa alerge, el sa alerge dupa ea, i se parea mai mult decat ridicol, cine il va vedea... Mari totusi pasii si-n cele din urma, vazand ca e aproape de apa, ii arunca hainele, pe care i le culesese pana atunci, de teama sa nu i le ude valurile si incepu sa alerge. si la fel ca si in situatia in care s-a trezit razand din orice nimic, acum, se trezi alergand usor, de parca numai asta facuse in tot acel timp si cu cat pasii se accelerau, cu atat se indemna mai mult, nemaistiind daca alearga sa o prinda pe ea sau pentru ca s-a pornit sa faca asta si nu se mai poate opri, pentru ca a gasit nemaipomenit sentimentul. A prins-o cand deja isi udase picioarele, ramasese descult si doar in pantaloni si o bluza subtire, a ridicat-o ca pe un fulg, asa a simtit, ca pe un fulg si gafaind, a dus-o spre mal. Dar au cazut amandoi pe nisipul rece si doar atunci a lipit-o de el si i-a sarutat coltul buzelor, bland. Ea a ras intai, apoi a devenit serioasa, i-a asezat parul si l-a privit adanc in ochi, dupa care si-a apropiat buzele atat cat sa se atinga de ale lui. - imi place mirosul tau, mirosi a tristete si-n acelasi timp a barbat puternic. Dar habar nu ai sa saruti, mosneag ce esti... Nu putea sa faca altceva decat sa rada, era ciudat cum se declansa in el rasul, atunci cand gura ei rostea acel cuvant, era probabil o hiba la mijloc. - Nu stiu ce se intampla cu mine, nu am timp sa imi controlez comportamentul sau reactiile, e ca si cum primesc informatiile defazat, nu stiu...in tren ma gandeam cum ai aparut tu... - Nu te mai gandi atata, traieste pur si simplu, tu nu intelegi? Trebuie doar sa traiesti. Lasa analizele si explicatiile. O sa te obisnuiesti, ai sa vezi. Mai bine sa exsersam sarutul, e mult mai placut. Era intr-adevar, nu numai placut sa-i simta interiorul gurii, sa-i muste gura a caror buze se inrosisera violent. Mai ales gasi ca era, cu toata fiinta lui, racordat la realitate. Nici o umbra in mintea lui, nici un glas strain, doar ea cu fiinta ei, cu sanii mici, dar atat de catifelati, ea daruindu-se firesc, el osciland intre dorinta si teama de a nu face ceva in plus fata de ce ar fi vrut ea si soarele, un soare bland iesit atunci, pentru a intregi momentul, asa cum se intampla uneori, pentru ca amintirile sa aiba lumina si culoare. | index 'pageview'); 